IV. ΣΤΑΤΙΣΤΙΚΕΣ

1. 372 L 0211: Οδηγία 72/211/ΕΟΚ του Συμβουλίου της 30ης Μαΐου 1972 περί οργανώσεως συντονισμένων στατιστικών ερευνών στην βιομηχανία και τη βιοτεχνία (ΕΕ αριθ. L 128, 3.6.1972, σ. 28), όπως τροποποιήθηκε από:

- 179 H: Πράξη για τους όρους προσχωρήσεως και τις προσαρμογές των συνθηκών - Προσχώρηση της Ελληνικής Δημοκρατίας (ΕΕ αριθ. L 291, 19.11.1979, σ. 17),

- 185 I: Πράξη για τους όρους προσχωρήσεως και τις προσαρμογές των συνθηκών - Προσχώρηση του Βασιλείου της Ισπανίας και της Πορτογαλικής Δημοκρατίας (ΕΕ αριθ. L 302, 15.11.1985, σ. 23).

Η Δημοκρατία της Φινλανδίας μπορεί να αναβάλει τη συλλογή των stoiwe_ym που απαιτεί η Οδηγία μέχρι την 1η Ιανουαρίου 1997.

Ωστόσο, τα μηνιαία στοιχεία βιομηχανικής παραγωγής θα χορηγούνται ήδη από την ημερομηνία προσχώρησης.

2. 390 R 3037: Κανονισμός (ΕΟΚ) αριθ. 90/3037 του Συμβουλίου της 9ης Οκτωβρίου 1990 για τη στατιστική ονοματολογία των οικονομικών δραστηριοτήτων στην Κοινότητα (ΕΕ αριθ. L 293, 24.10.1990, σ. 1), όπως τροποποιήθηκε από:

- 393 R 0761: Κανονισμός (ΕΟΚ) αριθ. 761/93 της Επιτροπής της 24ης Μαρτίου 1993 (ΕΕ αριθ. L 83, 3.4.1993, σ. 1).

Η Δημοκρατία της Φινλανδίας μπορεί να αναβάλει την εφαρμογή του Κανονισμού μέχρι την 1η Ιανουαρίου 1997.

Ωστόσο, από την ημερομηνία προσχώρησης, η Δημοκρατία της Φινλανδίας θα καταρτίσει χρονοδιάγραμμα που θα δείχνει καθαρά τις καταληκτικές ημερομηνίες στους διαφόρους τομείς (εθνικοί λογαριασμοί, εισροές-εκροές, τακτικές έρευνες κλπ) και θα προσπαθήσει να διαβιβάσει τα σχετικά στοιχεία σε μορφή προσαρμοσμένη στο «ΝΑCE Rev. 1».

3. 391 D 3731: Απόφαση της Επιτροπής αριθ. 3731/91/ΕΚΑΧ της 18ης Οκτωβρίου 1991 γιά την τροποποίηση των ερωτηματολογίων που περιλαμβάνονται στο παράρτημα των αποφάσεων αριθ. 1566/86/ΕΚΑΧ, 4104/88/ΕΚΑΧ και 3938/89/EΚΑΧ (ΕΕ αριθ. L 359, 30.12.1991, σ. 1).

Η Δημοκρατία της Φινλανδίας μπορεί να αναβάλει την συλλογή των στοιχείων του ερωτηματολογίου 2-73 «Παραδόσεις χάλυβα στην εθνική αγορά κατά προϊόν και κατά καταναλώτρια βιομηχανία», του παραρτήματος της απόφασης αυτής, μέχρι την 1η Ιανουαρίου 1996.

4. 391 R 3924: Κανονισμός (EΟΚ) αριθ. 3924/91 του Συμβουλίου της 19ης Δεκεμβρίου 1991 περί κοινοτικής έρευνας για τη βιομηχανική παραγωγή (ΕΕ αριθ. L 374, 31.12.1991, σ. 1).

Η Δημοκρατία της Φινλανδίας μπορεί να αναβάλει την εφαρμογή του κανονισμού μέχρι την 1η Ιανουαρίου 1997.

Ωστόσο, από την ημερομηνία προσχώρησης, η Δημοκρατία της Φινλανδίας θα καταρτίζει χρονοδιάγραμμα που δείχνει καθαρά τις καταληκτικές ημερομηνίες στους διαφόρους τομείς (εθνικοί λογαριασμοί, εισροές-εκροές, τακτικές έρευνες κλπ.) και θα προσπαθήσει να διαβιβάσει τα στοιχεία υπό μορφή προσαρμοσμένη στο «NACE Rev. 1».

5. 393 R 0696: Κανονισμός (ΕΟΚ) 696/93 του Συμβουλίου της 15ης Μαρτίου 1993 για τις στατιστικές μονάδες παρακολούθησης και ανάλυσης του παραγωγικού συστήματος στην Ευρωπαϊκή Κοινότητα (ΕΕ αριθ. L 76, 30.3.1993, σ. 1).

Για τη Δημοκρατία της Αυστρίας, η μεταβατική περίοδος του \qhqou 4 παρ. 1 λήγει στις 31 Δεκεμβρίου 1996.

6. 393 R 2186: Κανονισμός (ΕΟΚ) αριθ. 2186/93 του Συμβουλίου της 22ας Ιουλίου 1993 σχετικά με τον κοινοτικό συντονισμό της ανάπτυξης μητρώων επιχειρήσεων για στατιστικούς σκοπούς (ΕΕ αριθ. L 196, 5.8.1993, σ. 1).

Η Δημοκρατία της Αυστρίας μπορεί να αναβάλει την εφαρμογή του Κανονισμού μέχρι τις 31 Δεκεμβρίου 1996.

Ωστόσο, στατιστικές επισκοπήσεις βιομηχανικού χαρακτήρα θα πραγματοποιούνται από την ημερομηνία της προσχώρησης.